11/10/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio que publica as bases para a selección de titulados superiores en conservación e restauración de bens culturais para a realización de prácticas con bolsa en materia de conservación e restauración do patrimonio da Deputación Provincial

ANUNCIO POLO QUE SE PUBLICAN AS BASES PARA A SELECCIÓN DE TITULADOS SUPERIORES EN CONSERVACIÓN E RESTAURACIÓN DE BENS CULTURAIS PARA A REALIZACIÓN DE PRÁCTICAS CON BOLSA EN MATERIA DE CONSERVACIÓN E RESTAURACIÓN DO PATRIMONIO DA DEPUTACIÓN PROVINCIAL DA CORUÑA Expte.: 2017/15681 De conformidade coa Resolución de Presidencia número 31143/2017 de data 09 de outubro de 2017 fanse públicas as seguintes bases: Introdución 1.º.–O artigo 46 da Constitución Española de 1978, establece que “os poderes públicos garantirán a conservación, e promoverán o enriquecemento do patrimonio histórico, cultural e artístico dos pobos de España, e dos bens que o integran, calquera que sexa o seu réxime xurídico e a súa titularidade.” 2.º.–O Estatuto de Autonomía de Galicia no seu artigo 27 establece que corresponde á Comunidade Autónoma galega a competencia exclusiva das seguintes materias: “Dezaoito. Patrimonio histórico, artístico, arquitectónico, arqueolóxico, de interese de Galicia, sen prexuízo do que dispón o artigo cento corenta e nove, un, vinte e oito, da Constitución…”. 3.º.–A Lei 5/2016, de 4 de maio, de patrimonio cultural de Galicia, sinala no seu preámbulo que “O estudo, a protección, a conservación, o acrecentamento, a difusión e o fomento do patrimonio cultural son pedra angular do exercicio da dignidade colectiva e, xa que logo, plásmanse como o primeiro mandato legal, que non debe ser visto como limitación restritiva senón como participación de toda a sociedade no coidado do que ela mesma creou e ao que ela mesma lle pertence. O patrimonio cultural concíbese, pois, como alicerce de cohesión social e desenvolvemento sustentable.” 4.º.–A Lei 16/1985, de 25 de xuño, do patrimonio histórico español establece no seu preámbulo “A protección e o enriquecemento dos bens que o integran constitúen obrigacións fundamentais que vinculan a todos os poderes públicos, segundo o mandato que aos mesmos dirixe o artigo 46 da norma constitucional (…) Procura, en suma, asegurar a protección e fomentar a cultura material debida á acción do home en sentido amplo, e concibe aquela como un conxunto de bens que en si mesmos han de ser apreciados, sen establecer limitacións derivadas da súa propiedade, uso, antigüidade ou valor económico (…) Todas as medidas de protección e fomento que a Lei establece só cobran sentido si, ao final, conducen a que un número cada vez maior de cidadáns poida contemplar e gozar as obras que son herdanza da capacidade colectiva dun pobo. Porque nun Estado democrático estes bens deben estar adecuadamente postos ao servizo da colectividade no convencemento de que co seu goce facilítase o acceso á cultura e que esta, en definitiva, é camiño seguro cara á liberdade dos pobos.” 5.º.–A Deputación Provincial da Coruña, en cumprimento da normativa citada ten obrigación de conservar nas mellores condicións os bens que integran o seu patrimonio, e por iso considera que debe fomentar a protección do devandito patrimonio impulsando a conservación e restauración dos bens. Primeira.–Obxecto. As presentes bases teñen por obxecto a selección de persoas tituladas españolas e doutros países membros da Unión Europea que estean en posesión do Título Superior de Conservacion e Restauración de Bens Culturais para a realización de prácticas en materia de conservación e restauración do patrimonio da Deputación Provincial da Coruña. A dita titulación debe ser tido obtida no curso académico 2015-2016 ou 2016-2017, preferentemente. En caso de vacante ou ampliación tamén poderán optar as persoas cuxa titulación fora obtida nos anos académicos anteriores ata o curso de 2013-2014, en universidades españolas ou doutros países membros da Unión Europea, neste último caso sempre que fora homologada polo Ministerio de Educación e por resolución definitiva. Segunda.–Número de titulados para seleccionar. Seleccionaranse 3 persoas tituladas, unha para cada unha destas especialidades: A.–Arqueoloxía: unha persoa bolseira. B.–Pintura: unha persoa bolseira. C.–Escultura: unha persoa bolseira. Se nalgunha especialidade non se presentaran solicitudes ou, por calquera outro motivo, quedase vacante a praza e non quedasen suplentes na devandita especialidade; a Deputación designará unha persoa bolseira das listas de reserva das especialidades restantes polo seguinte orde de prioridade: 1.º.–Especialidade de arqueoloxía.2.º.–Especialidade de pintura.3.º.–Especialidade de escultura. Ademais a presente convocatoria está aberta aos concellos da provincia da Coruña que desexen adherirse. Deste modo, os concellos poden solicitar á Deputación a colaboración de persoas bolseiras, para o cal utilizarase a listaxe de reserva por orde de puntuación que inclúe a aquelas persoas que cumpriron os requisitos esixidos na convocatoria e que non foron seleccionadas nun primeiro momento. Esta mesma listaxe de reserva utilizarase para cubrir as substitucións, por renuncia ou calquera outra circunstancia, tanto na Deputación como nos concellos que se adhiran. A asignación de persoas bolseiras aos concellos da provincia da Coruña será por orden de petición; en caso de igualdade da data de solicitude, será por sorteo. Sempre se respectará na asignación de persoas bolseiras a orde de prelación establecido por puntuación na listaxe de reserva. Coa finalidade indicada no apartado anterior as persoas participantes nesta convocatoria autorizan a Deputación a facilitar os seus datos (nome e apelidos, enderezo, correo electrónico e teléfono de contacto) aos concellos da provincia da Coruña. Terceira.–Requisitos dos solicitantes. As persoas aspirantes non poderán percibir axuda económica incompatible. Deberán acreditar o Título Superior en Conservación e Restauración de Bens Culturais. Cuarta.–Solicitudes: documentación para presentar, lugar e prazo. As solicitudes presentaranse nun sobre pechado que levará o seguinte título: “Documentación para optar á realización de prácticas con bolsa de conservación restauración do patrimonio na Deputación Provincial da Coruña”. Destino do expediente: Servizo de Patrimonio e Contratación. Asemade, indicarase no exterior do sobre o nome, apelidos e número de teléfono de contacto da persoa solicitante. No interior do sobre incluirase a seguinte documentación: 4.1. Documentación para presentar. A. Documentación obrigatoria.1. Fotocopia do DNI.2. Certificación académica que acredite dispor do Título Superior de Conservación e Retauración de Bens Culturais coa especialidade cursada e coas cualificacións obtidas, convocatoria e curso. É obrigatorio que na devandita certificación conste a nota media do expediente académico.2. Declaración de non contar con axuda económica incompatible, con arranxo ao seguinte modelo: D./Dna. ………………………………………………………………………………, con DNI núm. ………., DECLARA que non conta con ningún tipo de axudas ou bolsas que sexan incompatibles coas da presente convocatoria para a selección de persoas con titulación superior en Conservación e Restauración para realización de prácticas con bolsa na Deputación Provincial da Coruña”. Data e sinatura 3. Enderezo de correo electrónico a efectos de notificacións. B. Documentación non obrigatoria pero puntuable.1.–Certificación doutros títulos universitarios que, no seu caso, posúa.2.–Master, curso de experto ou especialización universitaria, curso de posgrao ou diploma de estudos avanzados relacionados con restauración e conservacións de bens culturais.3.–Certificados ou diplomas de cursos, seminarios, xornadas, talleres, congresos, simposios, relacionados co obxecto das presentes bolsas.4.–Currículum vitae da persoa solicitante e, en especial, dos traballos ou prácticas realizadas e relacionadas coa súa especialidade, acompañada da correspondente xustificación.5.–Certificado de dispor do CELGA 3 ou CELGA 4 (sistema de certificación de lingua galega adaptado ao Marco europeo común de referencia para as linguas). Admitirase a presentación de toda a documentación en copia.4.2. Lugar e prazo de presentación. A documentación presentarase no Rexistro Xeral da Deputación ata o día 24 de outubro de 2017. As solicitudes dirixiranse á Deputación Provincial da Coruña, Servizo de Patrimonio e Contratación, Avenida do Porto da Coruña, número 2, 15003 A Coruña. Tamén se poderá presentar dentro deste prazo en calquera dos lugares previstos no art.16.4 da Lei 39/2015, de 1 de outubro, do procedemento administrativo común das administracións públicas.4.3. Comunicación de envío mediante correo electrónico. As persoas interesadas deberán remitir ademais un correo electrónico, comunicando a dita presentación, a patrimonio. contratacion@dacoruna. gal O citado correo electrónico debe remitirse dentro do prazo indicado no apartado anterior con arranxo ao seguinte modelo. D./Dna. ……………………………………………………………………………, con DNI núm. ………., número de teléfono de contacto ………………. e con enderezo de correo electrónico a efectos de notificacións ………………, pon en coñecemento da Deputación (Servizo de Patrimonio e Contratación) que con data -- de ------ de 2017 presentou a documentación para optar á selección de persoas tituladas superiores en Conservación e Restauración de Bens Culturais para a realización de prácticas con bolsa en materia de conservación e restauración do patrimonio da Deputación Provincial da Coruña” no seguinte rexistro ou oficina: A) oficina de Correos (dirección e localidade) ………….….………… B) ou oficina de rexistro (enderezo e localidade) ……………………. Quinta.–Período de prácticas e contía da bolsa. A duración da bolsa será dun ano, desde o 1 de decembro de 2017 ata o 30 de novembro de 2018 ou, en todo caso, a partir da data de incorporación que estableza a Deputación. Poderá ser prorrogada por un ano máis en función do informe favorable so Servizo Patrimonio e Contratación e da existencia de crédito adecuado e suficiente para o seu financiamento. A Deputación Provincial da Coruña aboará a cada unha das persoas bolseiras 900 euros ao mes ou no seu caso a cantidade que se fixe nas bases de execución do orzamento da Deputación, co obxecto de cubrir as necesidades básicas en desprazamentos, manutención e aloxamento. Os pagos realizaranse mensualmente as persoas seleccionadas nas contas bancarias que elas indiquen, coas retencións oportunas correspondentes á Seguridade Social segundo se indica no Real Decreto 1493/2011; co informe favorable do Servizo de Patrimonio e Contratación e o Servizo de Fiscalización. A Deputación asumirá as achegas empresariais á Seguridade Social. No suposto de que se adhiran os concellos da provincia da Coruña a esta listaxe, o pagamento das bolsas e Seguridade Social corresponderá aos concellos respectivos. Sexta.–Comisión de selección. As persoas participantes nas actividades obxecto das presentes bases serán elixidos por unha comisión de selección formada por: 1.–O profesor da Escola Superior de Conservación e Restauración de Bens Culturais de Galicia, D. Fernando Carreira Ramírez.2.–Un técnico da Subdirección Xeral de Conservación e Restauración de Bens Culturais da Consellería de Cultura, Educación e Ordenación Universitaria da Xunta de Galicia.3.–O/A director/a do Museo Arqueolóxico da Coruña - Castelo de San Antón.4.–A directora do Museo de Belas Artes da Coruña, Sascha De Murcia Rosato.5.–O xefe do Servizo de Arquitectura e Mantemento, D. Andrei Gheorghe Pete Solergibert.6.–Actuará como secretario, con voz pero sen voto, D. Luis Jaime Rodríguez Fernández, o xefe do Servizo de Patrimonio da Deputación Provincial. Séptima.–Criterios de selección. Serán criterios de selección e de ponderación os seguintes: 1.–O expediente académico persoal, ata 10 puntos.2.–Por outras titulacións universitarias relacionadas coa materia, outorgarase ata un máximo de 5 puntos.3.–Master, curso de experto ou especialización universitaria, curso de posgrao ou diploma de estudos avanzados relacionados con restauración e conservacións de bens culturais, 1,80 puntos.4.–Cursos, seminarios, talleres, xornadas, congresos, simposios, relacionados coas funcións de restauración e conservación: 4.1.–Organizados exclusivamente por organismos públicos, universidades ou asociacións profesionais de restauradores e conservadores, ata 4 puntos. a) Con acreditación expresa de duración igual ou superior a 100 horas: 0,60 puntos por curso, hasta un máximo de 1,20 puntos. b) Con acreditación expresa de duración igual ou superior a 40 horas: 0,40 puntos por curso, ata un máximo de 1,20 puntos. c) Con acreditación expresa de duración entre 11 e 39 horas: 0,20 puntos por curso, ata un máximo de 1,20 puntos. d) Con acreditación expresa de duración ata 10 horas: 0,10 puntos por curso, ata un máximo de 0,40 puntos.4.2.–Organizados por outros organismos, ata un máximo de 0,50 puntos. a) Con acreditación expresa de duración igual ou superior a 100 horas: 0,10 puntos por curso, ata un máximo de 0,20 puntos. b) Con acreditación expresa de duración igual ou superior a 40 horas: 0,05 puntos por curso, ata un máximo de 0,15 puntos. c) Con acreditación expresa de duración entre 11 e 40 horas: 0,02 puntos por curso, ata un máximo de 0,10 puntos. d) Con acreditación expresa de duración ata 10 horas: 0,01 puntos por curso, ata un máximo de 0,05 puntos. Non se valorarán os cursos, talleres, xornadas, congresos, simposios, relacionados coas funcións de restauración e conservacion que non acrediten as horas lectivas.5.–Currículo vitae, en especial traballos ou prácticas realizadas, e relacionadas con restauración e conservación de bens culturais, ata 4 puntos.6.–Cursos de galego: Soamente se valorará o curso máis alto que se acredite, ata un máximo de 3 puntos. Celga 3 ou equivalente …………………. 2 puntos. Celga 4 ou equivalente ………………… 3 puntos. Oitava.–Baremación. Establécense dous baremos. Un primeiro baremo que se aplicará ao alumnado que obtivo a licenciatura ou o grao nos cursos 2015-2016 e 2016-2017. Un segundo baremo aplicarase ao alumnado que obtivo a súa titulación nos anos académicos anteriores ata o curso de 2013-2014. A listaxe elaborada para a selección das persoas bolseiras, por orde de puntuación, servirá tamén para as substitucións, por renuncia ou calquera outra circunstancia, así como para a ampliación do número de alumnado que acorde a Deputación durante a vixencia destas bases. Novena.–Designación das persoas bolseiras.1.º. Listaxe provisional de admitidos: A proposta da Comisión de Selección, mediante Resolución de Presidencia designaranse a relación provisional das persoas bolseiras seleccionadas e a relación de suplentes por orde de puntuación, que se notificará a todas as persoas solicitantes no enderezo de correo electrónico que tiveran indicado e se publicarán na páxina web da Deputación Provincial. As persoas interesadas poderán presentar alegacións no prazo de 10 días hábiles, que se contarán desde o día seguinte á publicación na páxina web.2.º. Listaxe definitiva de admitidos: Transcorrido o prazo sen que se presenten reclamacións ou, no seu caso, unha vez resoltas, publicarase na páxina web da Deputación a listaxe definitiva de persoas admitidas. Asemade, notificarase por correo electrónico a citada listaxe definitiva a todas as persoas aspirantes. As persoas bolseiras seleccionadas terán un prazo de 5 días naturais contados a partir do día seguinte á notificación para aceptar ou renunciar á bolsa. A devandita confirmación ou renuncia deberá remitila ao enderezo electrónico: patrimonio. contratacion@dacoruna. gal. Transcorrido este prazo sen que a persoa seleccionada contestara, pasará a ocupar o último lugar da lista.3.º. No suposto de que unha persoa bolseira durante o período de prácticas quixera renunciar á bolsa, deberá poñer esta circunstancia en coñecemento da Deputación (no Servizo de Patrimonio e Contratación) cun prazo de preaviso de 5 días naturais, e pasará a ocupar o último lugar da lista.4.º. No caso de baixa dunha persoa bolseira que gozase de prácticas na Deputación, o Servizo de Patrimonio e Contratación comunicará esta circunstancia á seguinte persoa aspirante da listaxe de suplentes para que no prazo de cinco días naturais, contados a partir do día seguinte á notificación, manifeste a súa aceptación ou renuncia á bolsa durante o tempo que resta. En caso de renuncia pasará a ocupar o último lugar da lista. Décima.–Obrigas das persoas bolseiras.1.º. As persoas bolseiras, polo mesmo feito de solicitar estas bolsas, comprométense a aceptar o contido destas bases.2.º. As prácticas realizaranse en Inmobles da Deputación provincial da Coruña, en especial nos bens de interese cultural do patrimonio provincial e/ou que conteñan bens mobles de carácter histórico ou artístico. Os persoas bolseiras realizarán as prácticas, baixo a coordinación e supervisión do persoal da Deputación (o xefe do Servizo de Patrimonio e o xefe do Servizo de Arquitectura e Mantemento). Para estes efectos a Deputación a través dos responsables de supervisión indicados no parágrafo anterior, actuará coordinadamente cos expertos do Patrimonio da Xunta de Galicia e da Escola de Conservación e Restauración de Bens Culturais de Galicia, así como cos asesoramentos técnicos correspondentes, para unha adecuada realización das prácticas. As funcións serán as seguintes: – Prácticas de colaboración na restauración do Patrimonio arqueolóxico da Deputación, en especial os monumentos megalíticos de titularidade provincial: Dolmens de Dombate, Axeitos e Cabaleiros. – Control, seguimento e avaliación dos equipos e estacións microclimáticas e de control do Dolmen de Dombate, e en especial seguimento do estado de conservación das pinturas e demais elementos de especial protección. – Estudar a documentación e/ou memorias para remitir á Xunta de Galicia para a obtención das correspondentes autorizacións e permisos relativos a actuacións sobre o Patrimonio, nos casos en que legalmente proceda. – Estudos das condicións de conservación e restauración dos bens e propostas de actuación para a mellor protección e conservación do Patrimonio. – Comprobacións de estado de conservación e condicións dos bens cedidos en depósito ou préstamo temporal a outras Institucións. – Prácticas de restauración de pinturas, esculturas, artesanías e outros bens culturais e etnográficos. – Así mesmo poderán desprazarse cos Técnicos da Deputación ou outros expertos para a realización de asesoramentos e colaboracións nas actuacións de conservación e restauración dos bens do patrimonio artístico ou histórico dos concellos da provincia – As persoas bolseiras perfeccionarán os seus coñecementos na normativa que afecte o Patrimonio, a cuxos efectos o Servizo de Patrimonio facilitará a información correspondente. De igual modo as persoas bolseiras realizarán as súas prácticas e labores co estrito cumprimento de dita normativa, e contando sempre coas autorizacións establecidas na normativa vixente.3.º. As persoas bolseiras terán a mesma xornada que o persoal da Deputación Provincial da Coruña.4.º. A Deputación coa finalidade de contribuír á formación das persoas bolseiras e á actualización de coñecementos, poderá realizar cursos ou conferencias de formación, que serán impartidos por persoal da Deputación ou expertos doutras institucións das especialidades contempladas nestas bases, estando as persoas bolseiras obrigadas a asistir.5.º. A Deputación porá ao dispor das persoas bolseiras os medios materiais que precisen para o desenvolvemento das prácticas, ben cos medios dos que xa dispoñe ou mediante a tramitación do correspondente expediente de adquisición, previa a existencia de crédito adecuado e suficiente, a súa fiscalización e a aprobación polo órgano competente.6.º. A Deputación resérvase o dereito de retirar a bolsa no caso de que a persoa bolseira non realizase as actividades de formación en condicións satisfactorias, ou non demostrase suficiente aproveitamento, quedando excluídas da lista.7.º. No caso de que algunha persoa bolseira incumpra as súas obrigas, a Deputación Provincial da Coruña poderá revogarlle o seu nomeamento polo tempo que quedase pendente, quedando excluídas da lista. Se fose o caso, a Deputación poderá esixirlle outras responsabilidades que resulten procedentes.8.º. A Deputación incluirá as persoas bolseiras na póliza de seguros de accidente.9.º. O goce das bolsas obxecto desta convocatoria non implica ningunha relación laboral entre as persoas bolseiras e a Deputación Provincial ou os concellos da provincia da Coruña.10.º. As persoas bolseiras estarán obrigadas a observar absoluta discreción en todo o que se refire aos asuntos, feitos ou informacións dos que tivesen coñecemento durante o período da bolsa observando a normativa de protección de datos persoais e baixo cláusula de confidencialidade, asinando o correspondente compromiso de confidencialidade. Non deberán comunicar baixo ningunha forma documentos ou informacións que non fosen feitos públicos a persoas que non estivesen autorizadas para ter coñecementos dos mesmos. Seguirán sometidos a esta obrigación despois de finalizar a súa bolsa. Décimo primeira.– Prazo de inicio das prácticas. O prazo de inicio das prácticas será con efectos desde o 1 de decembro de 2017 ou, no seu caso, a partir da data de incorporación que estableza a Deputación. Décimo segunda.–Xustificación do cumprimento da finalidade da bolsa. A persoa bolseira, dentro do mes seguinte á finalización do prazo fixado para a terminación da acción formativa, deberá presentar memoria das actividades realizadas e programa seguido durante o goce da bolsa. O responsable da unidade ou o titor da acción formativa, expedirá un informe sobre a actividade desenvolvida pola persoa bolseira a partir do cal se realizará o certificado correspondente que lle será entregado a persoa bolseira. O presidente da Deputación Provincial da Coruña O Secretario Valentín González Formoso José Luis Almau Supervía